2.

AAD ir akustiski raksturlielumi (akustiskās enerģijas skaņas spiediena līmeņa spektrāla izplatīšana) un mehāniski raksturlielumi, lai tā varētu iziet turpmāk minētos testus norādītajā secībā. 2.1. Skaņas raksturlielumu mērīšana 2.1.1. AAD vēlams testēt bezatbalss apstākļos. Alternatīvi to var testēt daļējas atbalss kamerā vai klajumā. Tādā gadījumā veic piesardzības pasākumus, lai mērīšanas platībā izvairītos no atstarojumiem no zemes (piemēram, uzstādot absorbējošu aizslietņu komplektu). Pārbauda atbilstību sfēriskajai novirzei pret 1 dB ierobežojumu puslodē ar rādiusu ne mazāku par 5 m līdz maksimālajai mērāmajai frekvencei, jo īpaši mērīšanas virzienā, kā arī iekārtas un mikrofona augstumā. Fona trokšņa līmenis ir vismaz par 10 dB zemāks par mērāmo skaņas spiediena līmeni. Testējamo ierīcei un mikrofonu novieto vienādā augstumā. Šis augstums ir no 1,15 līdz 1,25 m. Mikrofona maksimālās jutības ass sakrīt ar ierīces maksimālā skaņas līmeņa virzienu. Mikrofonu novieto tā, lai membrāna atrastos 2 ± 0,01 m attālumā no ierīces skaņas izejas plaknes. Ja ierīcēm ir vairākas izejas, attālumu nosaka attiecībā pret tuvākās izejas plakni pie mikrofona. 2.1.2. Skaņas spiediena līmeni mēra ar 1. kategorijas precizitātes skaņas līmeņa mērītāju, kas atbilst specifikācijām IEC publikācijā Nr. 651, pirmais izdevums (1979. gads). Visus mērījumus veic, izmantojot laika konstanti “F”. Kopējo skaņas spiediena līmeni mēra, izmantojot A novērtējuma līkni. Izdotās skaņas spektru mēra atbilstīgi skaņas signāla Fourier transformācijai. Alternatīvi var izmantot trešdaļoktāvas filtrus, kas atbilst specifikācijām IEK publikācijā Nr. 225, pirmais izdevums (1966. gads): tādā gadījumā skaņas spiediena līmeni vidējā 2 500 Hz frekvencē nosaka, saskaitot skaņas spiedienu vidējās kvadrātiskās vērtības vidējā 2 000, 2 500 un 3 150 Hz trešdaļfrekvencē. Jebkurā gadījumā Fourier transformācijas metodi uzskata par standartmetodi. 2.1.3. AAD apgādā attiecīgi ar šādiem spriegumiem: 2.1.3.1. ja AAD apgādā ar līdzstrāvu – ar 6,5, 13 vai 26 voltu testa spriegumiem, ko mēra elektriskās strāvas avota spailē un kas atbilst attiecīgi 6, 12 vai 24 voltu nominālajam spriegumam; 2.1.3.2. ja AAD apgādā ar maiņstrāvu – strāvu piegādā tāda tipa elektroģenerators, ko parasti izmanto ar šā tipa AAD. Pieraksta AAD skaņas raksturlielumus elektroģeneratora ātrumiem, kas atbilst 50 %, 75 % un 100 % no ģeneratora ražotāja norādītā maksimālā ātruma nepārtrauktai darbībai. Šā testa laikā elektroģeneratoru nepakļauj citai elektriskai slodzei. Ilguma testu, kas aprakstīts 3. punktā, veic ar ātrumu, kuru norādījis iekārtas ražotājs un kurš izvēlēts no iepriekšminētā diapazona. 2.1.4. Ja ar līdzstrāvu apgādātu AAD testiem izmanto taisngrieztas strāvas avotu, sprieguma mainīgā sastāvdaļa, kas mērīta tās spailēs, kad darbojas signālierīces, no vienas līknes virsotnes līdz otrai nav lielāka par 0,1 voltu. 2.1.5. Ar līdzstrāvu apgādātu AAD savienotājvadu pretestība, ieskaitot spailes un kontaktus, ir cik vien iespējams tuvāka: — 0,05 omiem 6 voltu slēgumam, — 0,10 omiem 12 voltu slēgumam, — 0,20 omiem 24 voltu slēgumam. 2.1.6. Ierīce ir nekustīgi uzstādīta, izmantojot ražotāja piegādāto detaļu vai detaļas, uz atbalsta, kura masa ir vismaz 10 reizes lielāka par ierīces masu un ne mazāka par 30 kg. Turklāt jāveic pasākumi, lai nodrošinātu, ka atstarojumi atbalsta sānos un tā paša vibrācijas jūtami neietekmē mērījuma rezultātus. 2.1.7. Iepriekš izklāstītajos apstākļos skaņas spiediena līmenis, kas novērtēts saskaņā ar A līkni, nepārsniedz 118 dB (A). 2.1.7.1. Turklāt skaņas spiediena līmenis 1 800 līdz 3 500 Hz frekvenču joslā ir lielāks nekā jebkuras sastāvdaļas skaņas spiediena līmenis frekvencē, kas lielāka par 3 500 Hz, un jebkurā gadījumā vienāds ar 105 dB (A) vai lielāks par tiem. 2.1.8. Iepriekš norādītās specifikācijas ievēro arī attiecībā uz ierīci, kas pakļauta turpmāk 3. punktā minētajam ilguma testam ar spriegumu, kurš mainās no 115 % līdz 95 % no tās nominālā sprieguma ar līdzstrāvu apgādātai AAD vai no 50 % līdz 100 % no ražotāja norādītā ģeneratora maksimālā ātruma nepārtrauktai darbībai ar maiņstrāvu apgādātai AAD. 2.1.9. Laika periods starp ieslēgšanās brīdi un brīdi, kurā skaņa sasniedz 2.1.7. punktā noteikto minimālo līmeni, nepārsniedz 0,2 sekundes, mērījumus izdarot apkārtējā temperatūrā 20 ± 5 °C. Šis noteikums īpaši attiecas uz pneimatiskām vai elektropneimatiskām ierīcēm. 2.1.10. Pneimatiskām vai elektropneimatiskām ierīcēm, kuru pneimatiskais slēgums atbilst ražotāja specifikācijai, skaņas tehniskie rādītāji ir tādi paši, kādi nepieciešami elektriskām skaņas AAD. 2.1.11. Daudztoņu ierīču gadījumā, kur katra skaņu izdodošā vienība spēj patstāvīgi darboties, iepriekš noteiktās minimālās vērtības iegūst, katrai no vienībām darbojoties atsevišķi. Kopējā skaņas līmeņa maksimālo vērtību nedrīkst pārsniegt, ja visas vienības darbojas vienlaicīgi.